ועדת הפנים והגנת הסביבה, כנסת 19, פרוטוקול מספר 417, 2014-11-25 10:00

חמד עמאר: בוקר טוב לכולם, אני פותח את ועדת הפנים בנושא חלקות לחיילים משוחררים דרוזים.

חמד עמאר: אני רוצה לברך את כל אלה שהגיעו לוועדה - ראשי הרשויות, מנהל מחוז חיפה, אלוף משלב יוסף, חברי הכנסת, יושב-ראש הפורום, נציג משרד השיכון, נציג צה"ל, נציג מינהל מקרקעי ישראל ונציג האוצר.

חמד עמאר: יזמתי את הדיון הזה אחרי סיור שקיימתי בחודש האחרון ביישובים הדרוזים על מנת לבדוק את הנושא של חלקות לחיילים משוחררים.

חמד עמאר: קיבלתי נתונים מאוד מאוד קשים בחלק מהישובים.

חמד עמאר: הייתי בפקיעין.

חמד עמאר: ישבתי שם עם צעירים שלא מתחתנים, לא קובעים תאריך לחתונה כי הם לא יודעים מתי תהיה חלוקת המגרשים באותו יישוב.

חמד עמאר: אפילו יצאו בהפגנות נגד ראש המועצה, אף על פי שראש המועצה הוא לא זה שצריך לחלק את המגרשים.

חמד עמאר: מי שצריך לחלק את המגרשים זה מינהל מקרקעי ישראל ומשרד השיכון.

חמד עמאר: ביקרתי בעוספיא.

חמד עמאר: ישבתי שם עם צעירים שאמרו לי שמ-1994 לא חולק מגרש אחד בעוספיא.

<וג'יא כיוף: מ-1991.

חמד עמאר: אני מקבל תיקון מראש המועצה.

חמד עמאר: מ-1991 לא חולק מגרש אחד בעוספיא.

חמד עמאר: שאלתי איפה אנחנו מתקדמים בתכנון, איפה אנחנו נמצאים בתכנון.

חמד עמאר: התברר לי שאני רחוק מאוד מלראות שכונה חדשה של חיילים משוחררים בעוספיא.

חמד עמאר: אני אתן לכם את הדוגמה של ראמה.

חמד עמאר: אני הייתי עוזר שר התשתיות אביגדור ליברמן בשנת 2001.

חמד עמאר: טיפלתי בשכונת חיילים משוחררים בראמה.

חמד עמאר: אמרו שמחלקים שם 220 מגרשים.

חמד עמאר: הייתה בעיה של ביוב שפתרנו.

חמד עמאר: אחר כך הייתה עוד בעיה.

חמד עמאר: אנחנו נמצאים היום ב-2014, לקראת 2015.

חמד עמאר: באותה שכונה עוד לא חולק מגרש אחד.

חמד עמאר: הנושא הזה הוא נושא כואב, קשה.

חמד עמאר: הצעירים הדרוזים עושים את מה שמוטל עליהם.

חמד עמאר: כשהם משתחררים מהצבא הם רוצים לבנות את הבית, להתחתן.

חמד עמאר: אין להם את האפשרות הזאת, לכן אני מקיים את הדיון הזה.

חמד עמאר: אני מקווה שנקבל נתונים מעודדים ממשרד השיכון, ממינהל מקרקעי ישראל.

חמד עמאר: אנחנו נשמע ממנהל המחוז על הנושא של התכנון בתחום עוספיא ודליה, אם יש התקדמות, נשמע את ראשי הרשויות.

חמד עמאר: אנחנו נתחיל עם משרד הפנים.

חמד עמאר: אני מבקש את מנהל המחוז, מר יוסף משלב, לתת לנו עדכונים על דליה ועוספיא מבחינת תכנון.

חמד עמאר: נשמע גם את המתכננת.

<יוסף משלב: אני מודה לך שאתה מעלה את הנושא הזה.

<יוסף משלב: זה נושא מאוד כואב .

<יוסף משלב: קצב הקידום של פתרונות הדיור לזוגות משוחררים לוקה בחסר.

<יוסף משלב: חצי הכוס המלאה זה שבדליה ועוספיא יש בום תכנוני.

<יוסף משלב: זה בהמשך לדיונים הקודמים.

<יוסף משלב: רק בעוספיא יש תכנית שנדונה בשבוע שעבר עם החלטה לאשר אותה.

<יוסף משלב: אנחנו בשלבים סופיים.

<יוסף משלב: היא אמורה לתת מענה של דיור עם פוטנציאל של עד 2000 יחידות דיור.

<יוסף משלב: בדליה תופקד עד סוף השנה תכנית ל- 3300 יחידות דיור -ואדי אלפש א', ועוד תכנית נוספת – אלוונסה של עוד 2000 יחידות דיור.

<יוסף משלב: 8000 יחידות דיור במהלך השנה הבאה יהיו תחת תכניות מאושרות.

<יוסף משלב: זאת הזדמנות היסטורית שלא הייתה מעולם, לדעתי, ברכס.

<יוסף משלב: אצל החיילים המשוחררים המצב שונה.

<יוסף משלב: בדליה יש שכונת חיילים משוחררים עם תכנית מאושרת לבנייה רוויה במזרח הגבעה – דליה צעירה ב'.

<יוסף משלב: יש עוד תכנית מאושרת של פנינת הכרמל עם 200 דונם שמיועדים להיות אדמת מדינה ואפשר לשווק.

<יוסף משלב: קיבלנו הבטחה ממשרד השיכון שהתכנית הזאת תשווק בשנה הבאה.

<יוסף משלב: מדובר בסדר גודל של 300 יחידות דיור.

<יוסף משלב: אם העניין הזה יצא לפועל בלוחות הזמנים האלה, הוא ייתן מענה מיטבי למה שקורה בדליה.

<יוסף משלב: הבעיה שלי היא בעוספיא.

דוד אזולאי: על כמה יחידות דיור אתה מדבר?

<יוסף משלב: 300.

חמד עמאר: קודם משווקים את החלקות, רק אחר כך מתחילים בפיתוח.

חמד עמאר: אחרי השיווק אנחנו צריכים לחכות שנה, שנתיים עד גמר הפיתוח.

<יוסף משלב: כמאל יוכל לתת את הסטטוס, כי מי שאחראי על זה זה משרד השיכון.

<יוסף משלב: אני מקבל את ההערה שעדיין יש חסמים שימנעו את השיווק של 300 יחידות הדיור האלו.

<יוסף משלב: עוספיא במצב לגמרי לא טוב, במילה עדינה.

<יוסף משלב: כל מה שיש לנו כרגע זה מספר יחידות דיור מצומצם של אדמות מינהל שיכולים לשווק.

<יוסף משלב: אני לא זוכר את המספר, אם 50,60 יחידות דיור.

<יוסף משלב: אי אפשר לשווק אותן בלי תשתיות ציבוריות.

<יוסף משלב: אי אפשר לדרוש מהמועצה לממן תשתיות ציבוריות.

<יוסף משלב: זה חסם מאוד רציני להביא את 50 יחידות הדיור האלו שרשומות בפניך.

<יוסף משלב: מצד שני, גם התכנון, שהוא לא באחריות משרד הפנים, מגמגם, לא מתקדם.

חמד עמאר: איזה תכנון לא באחריות משרד הפנים?

<יוסף משלב: יש תכנית שאנחנו יוזמים יחד עם משרד השיכון - סידנא אבו עבדאללה, סדר גודל של 200 יחידות דיור.

<יוסף משלב: התכנית הזאת, לפי לוחות הזמנים שקבענו במחוז, הייתה צריכה להידון לצורך הפקדתה בכדי שבשנה הבאה אפשר יהיה לשווק ולבנות לחיילים.

<יוסף משלב: קצב קידום התכנית לוקה בחסר.

<יוסף משלב: בהתייעצות עם מנהלת המחוז ועם כמאל נראה איך אפשר להאיץ את התכנון בכדי לתת מענה.

<יוסף משלב: אני מנוע מלדבר כרגע על מקומות אחרים שהם לא במחוז.

<יוסף משלב: אני חי את היישובים האחרים.

<יוסף משלב: הבעיה היא איומה.

<יוסף משלב: זה לא הוגן כלפי הזוגות האלה.

<יוסף משלב: אני שואל את עצמי מה אני יכול לעשות יותר.

<יוסף משלב: אני יכול לקחת את התכנון בשייח אבו עבדאללה.

<יוסף משלב: זה מה שאני אעשה.

<יוסף משלב: צריך לתת מענה בקצב אחר.

<יוסף משלב: אמנם אתה עושה את הדיון היום, אבל לדעתי צריך כל חודש דיון, כל חודש סטטוס.

<יוסף משלב: צריך לעבור יישוב יישוב ולהגיד מה הם החסמים.

<יוסף משלב: צריך להביא את הסוגיה הזאת לקבינט הדיור על מנת לקבל פתרון לחסמים.

<יוסף משלב: אי אפשר שמישהו כל שבועיים לוחץ, עושה סיור ומעלים את הבעיה.

דוד אזולאי: מי נותן את הסקירה לגבי שאר יישובי הדרוזים בגליל?

חמד עמאר: נקבל את הסקירה מראשי רשויות.

חמד עמאר: ניתן למשרד השיכון.

<קריאה: זאת לא בעיה של משרד הפנים.

<קריאה: משרד השיכון נמצא כאן, ראשי הרשויות נמצאים כאן.

<יוסף משלב: אני מאוד ממליץ שמהדיון הזה תהיה תפנית כך שהנושא הזה יעלה על סדר היום לא רק בשביל התקשורת אלא כדי שכל מנהל מחוז יגיד את החסמים אצלו ונראה איזה פתרון יש.

<יוסף משלב: אנחנו נזכרים כל 10 שנים, כל 8 שנים.

<יוסף משלב: זה לא נותן לנו את המענה.

<נביה אסעד: לגבי המגרשים יש לנו בעיה מיוחדת.

<נביה אסעד: כמאל מכיר את הבעיה.

<נביה אסעד: הוא מקדיש הרבה לנושא.

<מעדא חסמאני: אני מצטרף למשפטים המסכמים של חברי, מנהל מחוז חיפה, משלב.

<מעדא חסמאני: אני בתחושה קשה.

<מעדא חסמאני: אני שנה בתפקיד.

<מעדא חסמאני: אחד מהנושאים המרכזיים בעיסוק שלי זה כל סוגיית מצוקת הדיור.

<מעדא חסמאני: אני לא מעט פעמים הייתי פה בכנסת בדיונים שונים.

<מעדא חסמאני: אני בודק כל דבר במבחן התוצאה.

<מעדא חסמאני: כשאתה בודק בתוצאה הסופית מה קורה, איפה התקדמנו, לא זחלנו אפילו מטר.

<מעדא חסמאני: זה מסע ארוך מאוד.

<מעדא חסמאני: חבל.

<מעדא חסמאני: אין סיבה ואין הצדקה.

<מעדא חסמאני: לו היו לוקחים את הדברים ברצינות מתוך כוונה לפתור את הבעיה, להערכתי היינו כבר מזמן נמצאים במקום אחר.

<מעדא חסמאני: אנחנו כרגע מתמקדים יותר בסיפור של השכונות לחיילים משוחררים, אבל לא ניתן לנתק את הדיון הזה מבעיית התכנון והבנייה או אישור התב"אות של המגזר הדרוזי באופן כללי.

<מעדא חסמאני: אני רוצה להגיד על זה מילה, כי זה קשור לנושא.

<מעדא חסמאני: תכנית המתאר שלי או ההרחבה עומדת להיכנס לתוקף בטווח של ימים.

<מעדא חסמאני: להוציא היתר מתוקף אותה תכנית זה עניין של עוד 20 שנה קדימה, כי צריך לתכנן את המתחמים.

<מעדא חסמאני: בשביל 27 המתחמים בינוח ג'ת צריך סדר גודל של משהו כמו 8,9 מיליון שקל.

<מעדא חסמאני: מהם אין שקל אחד.

<מעדא חסמאני: קיבלתי מיליון שקל עבור שני מתחמים לדוגמה.

חמד עמאר: מי אמור להעביר את הכסף על התכנון?

חמד עמאר: איזה משרד?

<מעדא חסמאני: למדתי בצבא משהו שנקרא תורת הכדרור.

<מעדא חסמאני: תכליתה של תורת הכדרור להתיש את כולם, לא להבקיע שער.

<מעדא חסמאני: זה בדיוק מה שקורה.

<מעדא חסמאני: יש את משרד הפנים, את משרד השיכון, את משרד ראש הממשלה.

<מעדא חסמאני: אני לא יודע מי נגד מי.

<מעדא חסמאני: אני לא יודע מי אמור לפתור את הבעיה.

<מעדא חסמאני: אני לא אנצל את האירוע של השוטר זידאן, זכרונו לברכה, אבל יצא לי אחרי האירוע להיפגש עם שר השיכון.

<מעדא חסמאני: אמרתי לו שאני לא יודע מי אמור לתת את הכסף הזה.

<מעדא חסמאני: אם אין את הכסף הזה, אין את הפתרון.

<מעדא חסמאני: אנחנו יכולים לדבר בסיסמאות ולא להגיע לשום מקום.

חמד עמאר: איפה אנחנו עומדים היום בינוח?

<מעדא חסמאני: לגבי כל סוגית השכונות של חיילם משוחררים.

<מעדא חסמאני: אני אתחיל ברמה האסטרטגית, אחרי זה אני אדבר ברמה העניינית מקומית.

<מעדא חסמאני: מזה כמה שנים לא משווקים מגרשים בינוח.

חמד עמאר: מאיזו שנה לא שווק אף מגרש בינוח?

<מעדא חסמאני: 7 שנים בערך מאז הפעם האחרונה שהיה שיווק.

<מעדא חסמאני: אני עומד כרגע לקראת סיום המכרז ולקראת הגרלה.

<מעדא חסמאני: סגרנו את המכרז.

<מעדא חסמאני: תיכף נדבר עליו כמה מילים.

<מעדא חסמאני: סוף סוף יש איזה משהו באוויר, איזו שהיא תקווה שמגיעה.

<מעדא חסמאני: אני אספר לכם איך את התקווה הזאת קוטלים בגלל בעיית פקידות.

<מעדא חסמאני: אין ראייה אסטרטגית ארוכת טווח שמדברת איך ייראה הפיתוח של היישוב הזה, לאור הגידול שלו, בעוד 20 שנה.

<מעדא חסמאני: כולם מדברים על 63 החלקות שאנחנו צריכים לחלק עכשיו.

<מעדא חסמאני: אני אשווק אותם עכשיו, אבל זה לא ייתן מענה ל50%,60% מהבעיה.

<מעדא חסמאני: אין תכנון עתידי.

<מעדא חסמאני: הגשנו בקשה להרחבת השטח.

<מעדא חסמאני: התרנו שטח שבו אנחנו רוצים לתכנן עבור חיילים משוחררים 20 שנה קדימה.

<מעדא חסמאני: אני מאוד מקווה שהאמירה של שר השיכון על כך שהוא ייתן לנו את התקציב לתכנון - תתקבל.

דוד אזולאי: תכנון על ה-50 מיליון שיוצאים להגרלה?

<מעדא חסמאני: על ההרחבה.

<מעדא חסמאני: תיכף נדבר על 63 המגרשים שאני מחלק עכשיו.

<מעדא חסמאני: יש בעיה של תכנון ארוך טווח.

<מעדא חסמאני: זה לא קיים.

<מעדא חסמאני: אנחנו נכנסים לזה עכשיו.

<מעדא חסמאני: צריך לייצר פוטנציאל עתודה.

<מעדא חסמאני: הדבר השני זה מחיר מגרש.

<מעדא חסמאני: המחירים של המגרשים זאת פשוט שערורייה.

<מעדא חסמאני: לא יעלה על הדעת שאותו מגרש בינוח, ב-2011 העלות שלו הייתה 50 אלף שקל, עכשיו אותו מגרש קופץ במחיר פי 6.

<מעדא חסמאני: מינהל מקרקעי ישראל החליט שהוא מקפיץ את המחיר פי 5 ופי 6 לאותו מגרש.

<מעדא חסמאני: זה לא עולה על הדעת.

<מעדא חסמאני: מה היה בינוח שבאמת יצדיק הקפצה כזאת של המחיר?

<מעדא חסמאני: אף אחד לא יודע להסביר.

<קריאה: התחלף ראש מועצה.

דוד אזולאי: יש קניון, יש מרכזים מסחריים.

<מעדא חסמאני: שום דבר לא התפתח ביישוב.

<מעדא חסמאני: מדובר באותה חלקה.

דוד אזולאי: בגלל זה המחירים עלו.

<מעדא חסמאני: זאת פשוט שערורייה.

<מעדא חסמאני: זה לעשוק את התושבים, לעשוק את הצעירים.

<מעדא חסמאני: זה מה שעושים.

<רחל צדקה: חשוב לציין שמינהל מקרקעי ישראל לא מעלים מחירים.

<מעדא חסמאני: אני לא יודע.

<מעדא חסמאני: חייבים להתייחס לחבר'ה האלה.

<מעדא חסמאני: מדובר בחבר'ה צעירים.

<מעדא חסמאני: עלויות הפיתוח שלנו גבוהות מידי.

<מעדא חסמאני: צריך לסבסד את הפיתוח.

<מעדא חסמאני: משרד השיכון צריך לקחת על עצמו את הפיתוח.

<מעדא חסמאני: 150 אלף שקל זה יותר מידי ל-360 מטר.

<וג'יא כיוף: חבר הכנסת חמד, אני חושב שפעם אחת צריך לשנות את המודל הזה.

<וג'יא כיוף: אולי תביא את שר השיכון שיגיד לנו מה הוא עשה בשבילנו.

<וג'יא כיוף: כל פעם אנחנו באים לפה ובוכים.

<וג'יא כיוף: אחרי 3 חודשים מזמינים אותנו עוד פעם כדי שנבכה.

<וג'יא כיוף: אולי חלק מהשרים יטיבו לא רק כאשר יש הרוגים אצל הדרוזים.

<וג'יא כיוף: שיבואו לכנסת ויעשו משהו לאנשים החיים.

<וג'יא כיוף: הגיע הזמן לשנות את הסדר.

<וג'יא כיוף: כל פעם באים ובוכים, הולכים הביתה ולא יוצא שום דבר.

<וג'יא כיוף: ל-237 חיילים דרוזים אין פיסת קרקע.

חמד עמאר: 237 בעוספיא.

<וג'יא כיוף: רשומים.

<וג'יא כיוף: כל יום שואלים אותי מתי נותן המינהל, מתי נותן זה.

<וג'יא כיוף: אנחנו קבצנים.

<וג'יא כיוף: אנחנו לא אזרחים עם חוק הלאום הזה שעושה אותך סוג ב' וג'.

<וג'יא כיוף: נותנים לנו לשבת פה.

<וג'יא כיוף: אם לא היה האדם הזה במחוז, גם לא היה תכנון, כי אני לוקח מהוועדה שלו כסף.

<וג'יא כיוף: אומרים לך שאין כסף לתכנון.

<וג'יא כיוף: הוא אומר לך: תשמע, אתה רוצה שכונת חיילים?

<וג'יא כיוף: לך תתכנן.

<וג'יא כיוף: תן 8 מיליון.

<וג'יא כיוף: איפה ה-8 מיליון?

<וג'יא כיוף: לוקחים אותך אחרי שהבטיחו לך.

<וג'יא כיוף: אם הבטיחו לך ושיקרו, מה יעשו איתי?

<וג'יא כיוף: אותך שיקרו.

<וג'יא כיוף: את השמאות הממשלתית הזאת, מה שאמר ידידי, מעלים כל יום 80 פעם.

<וג'יא כיוף: ריבונו של עולם, מה קרה?

<וג'יא כיוף: יש אנשים, יש גידול, יש חיילים, יש אדמה, יש הכל.

<וג'יא כיוף: אני לא יודע מה לעשות.

<וג'יא כיוף: מ-91 לא נתנו חלקה אחת.

<וג'יא כיוף: איך זה יכול להיות?

<וג'יא כיוף: מי יכול להאמין לדבר הזה?

<וג'יא כיוף: אני הולך למשרד השיכון בתכנון.

<וג'יא כיוף: פעם ככה, פעם ככה.

<וג'יא כיוף: יש זמן לאנשים.

<וג'יא כיוף: אותו מתכנן, אני רוצה לספר לך, תכנן מ-2005 עד 2008.

<וג'יא כיוף: את אותו מתכנן פיטרו ב-2008 .

<וג'יא כיוף: משכו את אותן תכניות שעכשיו מגישים.

<וג'יא כיוף: מינו אותו עכשיו עוד פעם להיות מתכנן על מנת שיתכנן עוד פעם.

<וג'יא כיוף: ככה זה עובד.

<וג'יא כיוף: וואלה, אף אחד לא יודע מה שקורה.

<וג'יא כיוף: מבחן התוצאה הוא שיש 237 חיילים בלי אדמות.

<וג'יא כיוף: התכנון מקרטע.

<וג'יא כיוף: ביקשתי מהממונה על המחוז.

<וג'יא כיוף: ראית את הזיתים שעכשיו סיימנו את ההתנגדויות.

<וג'יא כיוף: אפשר לתת בזיתים.

<וג'יא כיוף: אלו האדמות הפרטיות.

<וג'יא כיוף: מדובר ב-1027 דונם, כאשר רק 5 דונם שייכים למינהל.

<וג'יא כיוף: בפרטי מוכנים שנעשה מה שאנחנו רוצים.

<וג'יא כיוף: אומרים לך לתכנן, לעשות כביש.

<וג'יא כיוף: לאדמות המינהל אסור לך התקרב.

<וג'יא כיוף: אומרים לך שזה לא שלך, שזה לא של החיילים שלך, שזה לא של האזרחים שלך.

<וג'יא כיוף: זה המצב.

<וג'יא כיוף: אני חושב שהגיע הזמן שנביא את שר השיכון המכובד - הוא עסוק בימים אלה - לפה, נאמר שפעם אחת ולתמיד ישים את הדברים על השולחן.

<וג'יא כיוף: שיגיד לנו אם הם רוצים.

<וג'יא כיוף: אם הם לא רוצים, חבל על הזמן שלנו, חבל על הזמן שלו.

<וג'יא כיוף: אתה, אדוני היושב-ראש, עושה הכל על מנת לתת את ה-80 מיליון לדליית אל כרמל.

<וג'יא כיוף: האזרחים אומרים לי: שמע, נתנו 80 מיליון.

<וג'יא כיוף: האנשים לא יודעים את האמת.

<וג'יא כיוף: אנחנו נהפכים להיות שקרנים בעיני התושבים.

<וג'יא כיוף: הממשלה מובילה אותנו להראות לא כמנהיגים, לא כאנשי ציבור.

<וג'יא כיוף: אנחנו שקרנים בעיני הציבור שלנו.

<אחמד אחמד: אצלנו המצב הרבה יותר קשר מאשר אצל כולם, כי אצלנו יש משפחות שיש בהן חיילים שגרים ב-70 מטר עם הילדים והנשים שלהם.

<אחמד אחמד: הבטיחו לתת לנו 190 יחידות.

<אחמד אחמד: אמרו לנו שקיבלנו, שנתחיל לעבוד ולפתח.

<אחמד אחמד: לא חילקו, לא עבדו ולא היה פיתוח.

<אחמד אחמד: אישרו לנו 825 דונם הרחבת מתאר, אחר כך אמרו שאין, שיש רק 150.

<אחמד אחמד: הודיעו לנו לפני שבועיים שלא נותנים.

<אחמד אחמד: או שאתם נותנים, או שאתם לא נותנים.

<אחמד אחמד: אם אתם לא רוצים לתת, תגידו: אנחנו לא רוצים לתת, לכו תשברו את הראש.

<אחמד אחמד: באו אלינו לפקיעין ונתנו לנו 190 יחידות.

<אחמד אחמד: אמרו לנו שתוך שבועיים מתחילים לעשות את הפיתוח.

<אחמד אחמד: זה היה לפני חצי שנה.

חמד עמאר: פיתוח או שיווק?

<אחמד אחמד: פיתוח.

<אחמד אחמד: עבדו עלינו.

<אחמד אחמד: אמרו שקודם יהיה פיתוח, אחר כך ישווקו.

<אחמד אחמד: אמרו לנו הפוך.

<אחמד אחמד: משחקים איתנו כמו חתול ועכבר.

<אחמד אחמד: היה אצלנו גיוס של 99.9%.

<אחמד אחמד: הגיוס בפקיעין ירד היום ל-60%.

<אחמד אחמד: אנשים לא רוצים להתגייס.

<אחמד אחמד: כשאתה בא לבחור, הוא אומר לך: למה לי להתגייס?

<אחמד אחמד: כשרוצים להרחיב את הישוב אצל היהודים, מרחיבים אותו ב-30 דונם, לא שואלים אף אחד.

<אחמד אחמד: אצלנו בפקיעין יש לנו את החלקות הפרטיות שלנו.

<אחמד אחמד: לפחות שירחיבו לנו את שלנו.

<אחמד אחמד: את שלנו לא רוצים להרחיב.

<אחמד אחמד: אני מאוד מבקש ממך, חמד, שתביא את שר השיכון, כמו שאמר האדון, שיגיד לנו אם הוא רוצה לתת.

<אחמד אחמד: אם הוא לא רוצה לתת, שיגיד: אני לא רוצה לתת, תעשו מה שאתם רוצים.

<מאג'יד עמאר: אצלנו אין בעיה, חוץ מבעיה אחת שאני רוצה להציג.

<מאג'יד עמאר: יש בעיה לחיילים שלא מסיימים שירות של 3 שנים כי הם נפצעו או משהו.

<מאג'יד עמאר: צריך לשרת 24 חודשים.

<מאג'יד עמאר: יש חיילים שאחרי שנה נפצעים ומשחררים אותם.

<מאג'יד עמאר: קשה להתמודד עם הבעיה הזאת.

חמד עמאר: העליתי את הנקודה הזאת בחוק מע"מ 0 .

חמד עמאר: הכנסנו לתוך החוק שמי שנפצע בצבא, אפילו אם היה יומיים בצבא, יקבל את אותן זכויות.

חמד עמאר: גם את הנושא הזה העליתי בפני שר השיכון.

חמד עמאר: שר השיכון הבטיח ואמר – העליתי את הנקודה פעמיים בישיבה איתו - שכל חייל שנפצע וכתוצאה מהפציעה שלו שוחרר, יקבל את אותם תנאים של חייל ששירת 3 שנים.

<שאוקי לטיף: הסוגיה של הדיור בשכונה של החיילים המשוחררים אצלנו זה אותו סיפור כמו אצל יתר החבר'ה.

<שאוקי לטיף: היא מאוד מסובכת.

<שאוקי לטיף: היא התחילה בשנת 95.

<שאוקי לטיף: לא הייתי אז ראש מועצה.

<שאוקי לטיף: בכלל לא חשבתי להיות אז ראש מועצה.

חמד עמאר: מ-1995 אין לך חלוקה.

<שאוקי לטיף: בכלל לא.

<שאוקי לטיף: גברת חנה סלע ממשרד הבריאות טענה שיש בעיה בצינור שמוביל את הביוב מכפר ראמה למט"ש כרמל, שצריך להוציא מכרז, שצריך להחליף את הצינור, להגדיל אותו מבחינת הקוטר על מנת שיספיק לעניין של הזרימה של הביוב.

<שאוקי לטיף: זה לקח עד שנת 2011, מ-1995 עד 2011.

<שאוקי לטיף: ממתי שנכנסתי לתפקיד שלי קיבלתי את האישור מגברת חנה סלע.

<שאוקי לטיף: מאז עד היום הטלטלה המשיכה בעניין התכנון של השכונה.

<שאוקי לטיף: יש לנו 222 יחידות דיור.

<שאוקי לטיף: עדיין לא רואים דובים ולא רואים יער.

<שאוקי לטיף: למה?

<שאוקי לטיף: מאז ועד היום לא נזכרו לבדוק את הקרקע.

<שאוקי לטיף: טוענים שיש שם שבר ססמי שצריך לבדוק.

<שאוקי לטיף: יצאו למכרז.

<שאוקי לטיף: עמרי מזרחי שלח לנו מישהו מהטכניון.

<שאוקי לטיף: הצעת המחיר שלו הייתה 400 אלף שקל.

<שאוקי לטיף: הבאתי חבר שלי, באסם חזן.

<שאוקי לטיף: הוא נתן לי הצעה של 180 אלף שקל כולל מע"מ, כולל הכל.

<שאוקי לטיף: כשחזרנו אליהם הם אמרו שהם מסכימים להצעה שלי.

<שאוקי לטיף: אתמול דיברתי עם המחוז עוד פעם.

<שאוקי לטיף: היינו רחוקים מלהסכים על המחיר הזה.

<שאוקי לטיף: הטלטלה ממשיכה, הסחבת ממשיכה.

<שאוקי לטיף: בכפר ראמה יש סיפור שהוא יותר מורכב משל החבר'ה האחרים, כיוון שאנחנו, כמו שכולם יודעים, כפר מעורב.

<שאוקי לטיף: יש 52% נוצרים.

<שאוקי לטיף: יש להם את אותה בעיה.

<שאוקי לטיף: יש עוד 15% מהעדה המוסלמית.

<שאוקי לטיף: הם פליטים.

<שאוקי לטיף: הם לא נחשבים לפליטים עכשיו כי הם הגיעו בשנת 48.

<שאוקי לטיף: חלק נוצרים, עקורי איקרית ובירעם.

<שאוקי לטיף: עקרו אותם בשנת 48.

<שאוקי לטיף: הם הגיעו לכפר ראמה.

<שאוקי לטיף: יש להם צו בית משפט עליון לחזור לכפר.

<שאוקי לטיף: זה לא מתבצע מטעמי ביטחון.

<שאוקי לטיף: הצבא מתנגד.

<שאוקי לטיף: כנ"ל בעניין החבר'ה המוסלמים.

<שאוקי לטיף: אני ראש רשות לכלל האוכלוסייה, לאו דווקא לחבר'ה הדרוזים.

<שאוקי לטיף: אני מדבר בשם כל האוכלוסייה.

<שאוקי לטיף: ישנה בעיה מאוד מאוד גדולה.

<שאוקי לטיף: יש עקורים מכפרים אחרים ששמו בכפר ראמה.

<שאוקי לטיף: יש להם את אותו סיפור של החיילים המשוחררים.

<שאוקי לטיף: אין להם פתרון לבנייה.

<שאוקי לטיף: מוטל על הכתפיים שלי בתור ראש רשות למצוא להם פתרון.

<שאוקי לטיף: אמנם יש כל מיני מחשבות לתת להם, אבל הלכה למעשה זה עדיין לא יצא לפועל.

<ביאן קבלאן: אצלנו הצורך הוא ל-483 חיילים משוחררים.

<ביאן קבלאן: משנות ה-90 לא חילקו חלקות ומגרשים לחיילים משוחררים.

<ביאן קבלאן: יש לנו חלקה ותיקה שנשארו בה מספר מגרשים שצריך לחלק.

<ביאן קבלאן: אני כבר כמה שנים עובד על זה מול משרד השיכון, מול כמאל.

<ביאן קבלאן: מול המינהל קיימנו מספר ישיבות.

<ביאן קבלאן: עדיין לא מתקדם.

<ביאן קבלאן: זה יכול לפתור בעיה של בין 15 ל-20 חיילים משוחררים וזוגות צעירים.

<ביאן קבלאן: הייתה אצלנו חלקה במקום שיש בו מעל 50% שיפוע.

<ביאן קבלאן: כשנבחרתי להיות ראש מועצה התנגדתי לתכנית שהייתה.

<ביאן קבלאן: שילמו הרבה כסף עליה.

<ביאן קבלאן: זה סתם הלך לטמיון.

<ביאן קבלאן: התאמנו חלקה שייעדו חלק ממנה לתושבי בית ג'אן.

<ביאן קבלאן: אני התנגדתי ששמורות הטבע והמינהל יעשו עסקאות חליפין עם תושבים פרטיים בצמודי הדופן לתכנית המתאר.

<ביאן קבלאן: אמרתי שצריך לתת עדיפות למטרות הציבוריות.

<ביאן קבלאן: בחלקה הזאת בוטלו עסקאות החליפין שהיו מתוכננות.

<ביאן קבלאן: אנחנו 4 שנים ומשהו נמצאים בתכנון.

<ביאן קבלאן: לאחרונה היה חסר תקציב.

<ביאן קבלאן: לפני חודש בערך נפתרה הבעיה התקציבית להמשך תכנון, ליועצים למתכנן.

<ביאן קבלאן: קיימנו בחודש האחרון שתי ישיבות.

<ביאן קבלאן: בישיבה האחרונה באים אלי בהצעה לצמצם, בגלל עלויות פיתוח, את השכונה ב-72 יחידות.

<ביאן קבלאן: מצמצמים חלקה שאמורה לתת מענה ל-250 יחידות ב-72, כאשר הצורך הוא כ-500 יחידות.

<ביאן קבלאן: מה אני מתבשר?

<ביאן קבלאן: אנחנו מתכננים חלקה עתידית צמודת דופן.

<ביאן קבלאן: היא גם צמודה לחלקות של החיילים המשוחררים.

<ביאן קבלאן: אנחנו חוזרים על אותה סוגיה של עסקאות חליפין.

<ביאן קבלאן: נותנים לתושב אחד 40 דונם בחלקה הזאת, כאשר 40 דונם יכולים לתת מענה ל-180 חיילים.

<ביאן קבלאן: הדו-משפחתי יכול לתת פתרון ל-150 זוגות לפחות.

<ביאן קבלאן: פניתי לראש המינהל, פניתי למנכ"ל שמורות הטבע.

<ביאן קבלאן: הוא החזיר לי תשובה שבעסקה הזאת התחילו טיפול לפני 2009.

<ביאן קבלאן: ב-2009 חתמתי על הסכם שלא יבצעו חליפין בקרקעות צמודות הדופן ליישוב.

<ביאן קבלאן: הם אמורים לתת מענה עתידי.

חמד עמאר: אני מכיר את הנושא של עסקאות חליפין.

<ביאן קבלאן: אני מבקש שהגופים האלה יעמדו בהתחייבויות שלהם.

<ביאן קבלאן: כל חליפין שהוא צמוד דופן ליישוב צריך להיות מתואם לפי הסכם חתום מול המועצה המקומית.

<ביאן קבלאן: הצמצום של 72 חלקות הוא בעלויות יחסית קטנות.

<ביאן קבלאן: נכון שמדובר בשיפוע של 40%, אבל זו שורה אחת שהמועצה המקומית יכולה להיות מעורבת בתכנית החומש מול משרד השיכון.

<ביאן קבלאן: היא יכולה לממן חלק מפיתוח האזור הזה.

חמד עמאר: נשמע את משרד השיכון בנקודה הזאת.

<ביאן קבלאן: יש לנו מצוקה אמיתית.

<ביאן קבלאן: בית ג'אן הוא ישוב גיאוגרפי מאוד מאוד קשה.

<ביאן קבלאן: אם נתקמצן על עלויות פיתוח, הכפר שלנו יתרחב כך שיפגעו יותר בשמורות טבע.

<ביאן קבלאן: תחליטו, או שרוצים לשמור על שמורות הטבע, או שרוצים לתת חלקות ולתת לכפר להתפתח.

<והיב חביש: הפעם האחרונה שחולק בירכא היה ב-2004.

<והיב חביש: נכון לעכשיו יש לנו תכנית שאושרה לכ-150 יחידות דיור.

<והיב חביש: אנחנו בשלב פרסום.

<והיב חביש: הכל תוכנן.

<והיב חביש: יש לנו מכשול אחד של הזזת שני לולים צמודים לשכונה.

<והיב חביש: לאחר בדיקה מתברר שאי אפשר להשאיר אותם במקום, צריך לפנות אותם.

<והיב חביש: הפינוי שלהם כרוך בסכום כסף מזערי של כ-2 מיליון שקל.

<והיב חביש: משרד השיכון יכול לסגור את זה תוך חודש.

<והיב חביש: הוא יכול לפתור את זה תוך כמה שנים.

<והיב חביש: זה לשיקול דעתו.

<והיב חביש: אני מקווה שיעשו את זה מהר מאוד על מנת לאפשר שיווק בזמן הקרוב.

<והיב חביש: לגבי העתיד.

<והיב חביש: אם תהיה הזזה לתמ"א 35, תיפתר בעיית העתיד.

<והיב חביש: יש לנו שכונה שתוכננה ל-1241 יחידות דיור.

<והיב חביש: נקווה להמשך התכנון של התכנית הזאת.

<והיב חביש: זה ייתן מענה לתושבי ירכא לכמה שנים קדימה.

<והיב חביש: בנושא של תמ"א 35 היה דיון ב-1 ביולי, אחרי זה ב-9 בספטמבר.

<והיב חביש: עד היום לא הוצא פרוטוקול, לא נתקבלה החלטה.

<והיב חביש: תכנית מתאר ירכא פורסמה.

<והיב חביש: נגמר הפרסום בספטמבר.

<והיב חביש: אנחנו נמצאים כמעט בדצמבר.

<והיב חביש: אין זימון לשמוע התנגדויות.

<והיב חביש: כל פעם אנחנו חוזרים על אותו דבר.

<והיב חביש: אי אפשר להמשיך כך.

<והיב חביש: עד שאתה מתכנן, עד שאתה מקבל תכנית וקרקע, לוקח לך כמה שנים.

<והיב חביש: פתאום הוועדה המחוזית תוקעת אותך עוד כמה חודשים בשביל לשמוע התנגדויות.

<והיב חביש: זה מצב בלתי סביר.

<והיב חביש: אי אפשר להמשיך בצורה הזאת.

<והיב חביש: בשנת 1999 הייתה לנו המצוקה שבגללה פלשנו לאדמות מינהל, בנינו ללא היתר.

<והיב חביש: כולם היום עם היתר ועם הכל.

<והיב חביש: אם זאת השיטה במדינה, אני אשמח לעשות אותה עוד פעם.

<והיב חביש: אין לי בעיה.

<ג'בר חמוד: אני כרגע מציג את הדברים כיושב ראש פורום ראשי הרשויות הדרוזיות והצ'רקסיות.

<ג'בר חמוד: חלק מהדברים שאני אומר יהיו קשים לשמיעה.

<ג'בר חמוד: שמעתי שאחד התושבים אמר שאין לנו בעיית חלקות לחיילים המשוחררים.

<ג'בר חמוד: כששאלתי אותו למה, הוא אמר שכשיש חלל אז תוך דקה מקבלים חלקה.

<ג'בר חמוד: לחללים יש חלקות, לחיים אין חלקות.

<ג'בר חמוד: הדבר נובע מחוסר הבנה בסיסי, מהתעלמות.

<ג'בר חמוד: זה בא לידי ביטוי בנעילה וסגירה של הישובים שלנו בתמ"א 35 שאני הגדרתי כגדר הפרדה בלי בטונים.

<ג'בר חמוד: שמורות הטבע הכריזו על הקרקעות הפרטיים עם מטעי הזיתים של הסבא והאבא כשמורות טבע.

<ג'בר חמוד: אנחנו יושבים ולא דנים בחסמים.

<ג'בר חמוד: החסמים הם תמ"א 35, שמורות טבע, התנגדויות.

<ג'בר חמוד: דיברתם פה רק על משרד השיכון.

<ג'בר חמוד: שכחתם שמי שיושב בוועדות זה משרד הבריאות, משרד השיכון, משרד הפנים.

<ג'בר חמוד: כל משרדי הממשלה מתנגדים.

<ג'בר חמוד: זה לא אחד.

<ג'בר חמוד: או שזו מדיניות, או שזו אטימות.

<ג'בר חמוד: אני לא יודע איך לקרוא לזה.

<ג'בר חמוד: הקרקע שלנו היא קרקע פרטית.

<ג'בר חמוד: רוב הקרקע היום בתחומי השיפוט של הישובים הדרוזים היא קרקע פרטית.

<ג'בר חמוד: מאז קום המדינה עד היום הופקעו מהעדה הדרוזית יותר מ-65%.

<ג'בר חמוד: לאן הלכו?

<ג'בר חמוד: למינהל.

<ג'בר חמוד: מה קורה?

<ג'בר חמוד: המינהל מחזיר לנו את זה במכירה.

<ג'בר חמוד: אנחנו קונים את זה מהמינהל.

<ג'בר חמוד: זה פשוט לא ייאמן.

<ג'בר חמוד: אנחנו דנים פה בכנסת, בוועדות הפנים ובכל משרדי הממשלה.

<ג'בר חמוד: מי שמקבל את ההחלטות אלו אותם פקידים, אותם אנשים שיושבים בוועדות וקיבלו הנחיות אחרות.

<ג'בר חמוד: כל עוד שלא נגרע את שמורות הטבע מהיישובים שלנו, כל עוד לא נתקן ונפרוץ את תמ"א 35 שכרגע זה בהליך - - אנחנו עכשיו יושבים פה בוועדת הפנים.

<ג'בר חמוד: אנחנו עדיין במדינת ישראל.

<ג'בר חמוד: היום, חברים, יש ישיבה בוועדת תכנון ארצית בירושלים על התאמת תחומי התכנון לתחומי השיפוט, הנצחת העיוות.

<ג'בר חמוד: בית ג'אן צריך עכשיו לתקן את תחום השיפוט שלו שכרגע שייך למועצה אזורית x.

<ג'בר חמוד: היום הולכים לתת לאותה מועצה אזורית x את היכולת לתכנן על אותם שטחים.

<ג'בר חמוד: נותנים למרום הגליל, למועצה אזורית משגב או לכל דבר אחר.

<ג'בר חמוד: יד שמאל לא מחוברת ליד ימין.

<ג'בר חמוד: מה לעשות, הישובים הדרוזים נמצאים.

<ג'בר חמוד: את זה אנשים שוכחים.

<ג'בר חמוד: רק כשבאים לאכול אצלנו לבנה וזעתר, רק אז נזכרים.

<ג'בר חמוד: אנחנו נמצאים בטופוגרפיה הכי קשה במדינת ישראל, יותר קשה מהידידים והחברים בישובים הערבים.

<ג'בר חמוד: יותר מכפר מנדה, מסכנין.

<ג'בר חמוד: תעלו לפקיעין, לבית ג'אן, לחורפיש.

<ג'בר חמוד: לעשות שם תשתיות זה עלויות אדירות.

<ג'בר חמוד: אמרתם חיילים?

<ג'בר חמוד: אני אומר אזרחים.

<ג'בר חמוד: באים לתושבים.

<ג'בר חמוד: העלויות הן בשמיים.

<ג'בר חמוד: זה בעייתי.

<ג'בר חמוד: זה לא סוד - גם המחוז יודע, גם כמאל יודע, גם מחוז צפון יודע - שבסאג'ור הצלחתי להרחיב את המתאר.

<ג'בר חמוד: רק היה הבדל אחד ביני ליתר החברים.

<ג'בר חמוד: אני לא הסכמתי בשום פנים ואופן שמשרד ממשלתי יביא לי מתכננים.

<ג'בר חמוד: אני הבאתי את המתכננים.

<ג'בר חמוד: אני חתמתי איתם את החוזה.

<ג'בר חמוד: אני דרשתי מהם ועשיתי סטטוסים.

<ג'בר חמוד: ככה התקדמתי.

<ג'בר חמוד: ב-13:30 יש לנו פגישה עם שר השיכון.

<ג'בר חמוד: פגשנו את כל השרים.

<ג'בר חמוד: אפשר לפתור את הבעיות.

<ג'בר חמוד: הבעיות נפתרות בוועדות המרחביות, בוועדות המחוזיות ובוועדות המקצועיות.

<ג'בר חמוד: כל עוד לא תהיה הנחיה ומדיניות ועדה כוללת שתעבור ישוב ישוב , תיתן הנחיות לאותו פקיד שלא יודע איפה זה בית ג'אן ואיפה זה סאג'ור, העניין לא יתקדם.

<ג'בר חמוד: דיברתי פה על מדיניות ועל חוסר התחשבות.

<ג'בר חמוד: לצערי, זה בא לידי ביטוי לא רק בתכנון ובנייה, זה בא לידי ביטוי בחוק הלאום, כאילו זה לא הלאום של הדרוזים, כאילו שזאת לא המדינה של הדרוזים.

<ג'בר חמוד: אנחנו נלחמנו מספיק עוד לפני שהמדינה הזאת קמה.

<ג'בר חמוד: זה גם בא לידי ביטוי בחוק מע"מ 0, שבא ואומר שתהיה בנייה של רב קומות.

<ג'בר חמוד: מה לעשות, אצלנו הבנייה היא לא רב קומות, הבנייה היא עצמית.

<ג'בר חמוד: קבלנים אצלנו זה לא דבר שיעבוד.

<ג'בר חמוד: מר חמד עמר, הנציג של העדה הדרוזית בכנסת, אנחנו פונים אליך ומבקשים ממך לא לתמוך בחוק הלאום עד שזה יחול על כלל האזרחים.

<ג'בר חמוד: בחוק מע"מ 0 אנחנו מבקשים וסומכים עליך שתעשה את הכל כדי שהחיילים שלנו ייהנו מאותה הטבה.

<עבאס תיתי: אדוני היושב-ראש, חבריי, אני חשבתי תמיד לפי הפתגם שאומר שאולי בשכנות לפרחים ייהנו הקוצים.

<עבאס תיתי: דופקים על הדלת שלי כמעט כל שבוע 35 חיילים.

<עבאס תיתי: אין בתוך כפר בענה לחיילים משוחררים ולא לאזרחים רגילים.

<עבאס תיתי: אולי שכל משרדי הממשלה שנוגעים בדבר ייקחו ברצינות וספציפית לכל מועצה ומועצה יעשו דיונים על מנת לקדם את העניינים.

דוד אזולאי: אדוני היושב-ראש, אני רוצה להודות לך על היוזמה הברוכה לקיום הדיון הזה.

דוד אזולאי: זה דיון חשוב.

דוד אזולאי: אני רוצה לנצל את ההזדמנות הזאת ולהשתתף בצערם של משפחות חללי הדרוזים שנפטרו בתוך 10 ימים - איש מג"ב מבית ג'אן ושוטר מינוח ג'ת.

דוד אזולאי: אני לא סתם מזכיר את זה.

דוד אזולאי: אני נלחמתי.

דוד אזולאי: אני מכיר את המקומות האלה.

דוד אזולאי: שמעתי פה את כל ראשי הערים.

דוד אזולאי: הדברים חוזרים על עצמם.

דוד אזולאי: אדוני היושב-ראש, משהו לקוי במערכת הזאת.

דוד אזולאי: אני תיכף אשמע את נציגי המשרדים.

דוד אזולאי: בטוח יש תשובות.

דוד אזולאי: אין לי ספק שיש תשובות.

דוד אזולאי: אני רוצה להרגיע אותך ידידי, ראש מועצת סאג'ור.

דוד אזולאי: החוק של 0 מע"מ לא יעבור.

דוד אזולאי: תהיה רגוע.

דוד אזולאי: עזוב את הנזק שזה גרם לנו.

דוד אזולאי: ליבי ליבי על העדה הדרוזית.

דוד אזולאי: מילא שמענישים את החרדים שלא הולכים לצבא, השלמנו עם מר גורלנו, אבל הדרוזים משרתים בצבא.

דוד אזולאי: למה להפלות אותם?

דוד אזולאי: זה לא סוד, כולם יודעים שאין בנייה רוויה בישובים הדרוזים, אין קבלנים שבונים בישובים הדרוזים.

דוד אזולאי: גם אם זה יעבור, אתם לא תיהנו מזה.

דוד אזולאי: אני מקווה שהחוק הזה לא יעבור, שהממשלה הזאת תלך הביתה, על מנת שנוכל לבנות את מה שהם הרסו במשך כל התקופה הזאת.

דוד אזולאי: אני רוצה להציע לך, אדוני היושב-ראש.

דוד אזולאי: תראה, כל פעם אני שומע שכשיש איזה פיגוע אנשי הימין מיד מכריזים על איזו היאחזות חדשה, על התנחלות חדשה.

דוד אזולאי: זה המענה לטרור.

דוד אזולאי: בואו נציע לשרים שלנו שכל פעם שיש חלל דרוזי, חס וחלילה, שהמדינה תצא בהכרזה ותגיד שהיא נותנת 100 מגרשים בחינם באותו יישוב שממנו בא החלל.

דוד אזולאי: למה לא? למה צריך לחכות?

דוד אזולאי: אם לא נותנים פתרונות, צריך לבוא עם הפתרון הזה.

דוד אזולאי: אני חושב שפה הדברים נמרחים.

דוד אזולאי: התמזל מזלה של העדה הדרוזית שהממונה על מחוז חיפה בא מהעדה.

דוד אזולאי: יש לעדה במה להתגאות איתו.

דוד אזולאי: הוא מקדם.

דוד אזולאי: גם ידיו כבולות.

דוד אזולאי: אני חושב שצריך לפנות לראש הממשלה בכתב, להציג לו את המצוקה האמיתית של הישובים הדרוזים, את כל הבירוקרטיה.

דוד אזולאי: צריך להקים צוות בין משרדי שיתאם.

דוד אזולאי: שמענו פה דברים קשים.

דוד אזולאי: יש הנחיה מלמעלה, אבל עד שזה מחלחל לוועדה המקומית, לוועדה המרחבית או לוועדה המחוזית הדברים מתפספסים בדרך.

דוד אזולאי: אני רוצה ללמד זכות על אותם פקידים שיושבים במחוזות.

דוד אזולאי: אולי הם לא קיבלו הנחיות כמו שצריך.

דוד אזולאי: אדוני היושב-ראש, הגשת הסתייגות בחוק מע"מ על כך שחיילים דרוזים שנפצעו לא יפסידו את הזכויות שלהם.

דוד אזולאי: הייתי מציע לך למשוך את זה.

דוד אזולאי: עזוב את ההסתייגות כרגע.

דוד אזולאי: אני מציע שתוביל חקיקה מיוחדת בנושא הזה.

דוד אזולאי: לא יעלה על הדעת שמי שנפצע כתוצאה משירות או השתחרר מסיבה כזאת או אחרת, לא ייהנה מאותה הטבה.

דוד אזולאי: לא צריך לחכות ל-0 מע"מ.

<כמאל בדר: שמעתי פה דברים קשים.

<כמאל בדר: אני חייב להגיד קצת בהרחבה.

<כמאל בדר: משרד השיכון משווק מגרשים יחד עם המינהל על קרקע של המדינה, לא על קרקע פרטית.

<כמאל בדר: מה לעשות שרוב הישובים הדרוזים מוגבלים בתמ"א 35.

<כמאל בדר: כמעט סיימנו את כל יחידות הדיור בקרקע של המדינה שנמצאת בתוך מתאר הישוב.

<כמאל בדר: לנו מותר לשווק ולתכנן רק בתוך המתאר.

<כמאל בדר: יש ישובים שבהם יש עדיין יתרות שמשווקים.

<כמאל בדר: יש יישובים שבהם התחלנו בתכנון קרקע שלא תוכננה בעבר וכרגע משווקים אותה.

<כמאל בדר: יש ישובים שאין בהם תכנית לעתיד, כמו ג'וליס.

<כמאל בדר: בעוספיא קיבלנו תכנון לקוי ממינהל מקרקעי ישראל.

<כמאל בדר: השטחים שם מאוד מאוד קשים מבחינה טופוגרפית.

<כמאל בדר: היינו חייבים לעשות שינוי בתכנון.

<כמאל בדר: אנחנו לקראת סיום.

<כמאל בדר: זה ייקח זמן.

<כמאל בדר: זה לא קל.

<כמאל בדר: זה לוקח הרבה כסף.

<כמאל בדר: בדליה, שזה יותר קל מאשר בעוספיא, מדובר על בין 20 ל-25 מיליון שקל לפריצת כבישים, מים, חשמל וביוב.

<כמאל בדר: עוד לא הגענו למגרשים של המדינה.

<כמאל בדר: המגרשים שנשארו לשיווק בחלק גדול מהישובים הם הבלאי של הבלאי.

<כמאל בדר: למה אני אומר את זה כך?

<כמאל בדר: כי עד 2005 שיווקו מגרשים חינם בכל היישובים.

<כמאל בדר: לא גבו פיתוח, רק גבו על הקרקע מחיר מאוד זול.

<כמאל בדר: מה נעשה מ-2005?

<כמאל בדר: יש החלטה שצריך לשלם.

<כמאל בדר: אנשים משלמים.

<כמאל בדר: עד 2005 היו מגרשים שלא נלקחו בחינם כי הם לא טובים טופוגרפית.

<כמאל בדר: היום אנחנו רוצים לשווק אותם בכסף.

<כמאל בדר: יש כאלה שקונים, יש כאלה שלא קונים.

<כמאל בדר: יש בעיה.

<כמאל בדר: צריך להבין את הבעיה הזאת.

<כמאל בדר: אנחנו אמורים לצאת השנה לשיווק בכל המגזר הדרוזי והצ'רקסי עם 801 יחידות דיור.

<כמאל בדר: באבו סנאן המכרז יצא.

<כמאל בדר: בבית ג'אן אמור לצאת לפני סוף השנה מכרז.

<כמאל בדר: בינוח יצא ומחכים להגרלה.

<כמאל בדר: בדליית אל כרמל המכרז באוויר.

דוד אזולאי: אדוני מדבר על מגרשים או על יחידות דיור?

<כמאל בדר: יחידות דיור.

<כמאל בדר: בדלית אל כרמל הוצאנו 22 יחידות דיור לפרסום.

<כמאל בדר: הן כבר באוויר.

<כמאל בדר: אנחנו מתכננים עד סוף השנה קרוב ל-188 יחידות דיור.

<כמאל בדר: בג'ת אנחנו מוציאים 10 יחידות לפני סוף השנה.

<כמאל בדר: זה מה שנשאר לנו בשכונה המאושרת.

<כמאל בדר: בכסרא אנחנו מוציאים 60 יחידות, שזה יתרות של השיווקים הקודמים שהיו.

<כמאל בדר: במראר 96 יחידות דיור.

<כמאל בדר: בשפרעם 188 יחידות דיור.

<כמאל בדר: בפקיעין 100 יחידות דיור, בסמיא 18 יחידות דיור.

<כמאל בדר: בחנין 42.

<כמאל בדר: סך הכל 801 יחידות דיור בכל המגזר הדרוזי והצ'רקסי.

<כמאל בדר: יש החלטת ממשלה.

<כמאל בדר: אנחנו עובדים מתוקף החלטת ממשלה.

<כמאל בדר: ההחלטה קבעה כמה גובים פיתוח.

<כמאל בדר: המינהל קובע את המחירים.

<כמאל בדר: השמאי הממשלתי קובע את המחירים.

<כמאל בדר: בחלק מהישובים המחירים גבוהים, בחלק לא.

<כמאל בדר: הכל תלוי בטופוגרפיה של הישוב עצמו, בטופוגרפיה של השכונה עצמה.

<כמאל בדר: בנוסף לשיווקים של 2014, אנחנו מוציאים ב-2015 לשיווק - -

חמד עמאר: אנחנו נדון ב-2015.

חמד עמאר: אני רוצה לעשות דיון המשך לדיון הזה.

חמד עמאר: אני לא מסיים את הדיון כאן.

<כמאל בדר: קרוב ל-1300 יחידות דיור יהיו בירכא, בחורפיש, בראמה, בסאג'ור, בעוספיא, במידה ויאושר, ובפקיעין.

<כמאל בדר: זה היתרות של המגרשים הקודמים.

<כמאל בדר: לא יקנו מתוך ה-801 את כל המגרשים.

<כמאל בדר: את זה אנחנו מצרפים למגרשים ב-2015.

<וג'יא כיוף: מה תגיד לאנשים בעוספיא?

<וג'יא כיוף: מה תגיד לחיילים האלה?

<כמאל בדר: שמעתי פה טענות לגבי תכנון על קרקע פרטית.

<כמאל בדר: אנחנו הוצאנו הרשאות לרשויות – זה מתוקף החלטת ממשלה - לתכנון על קרקע פרטית בכל הישובים בקרוב ל-20 מיליון שקל.

<כמאל בדר: 10 מתוכם זה לפי החלטה קודמת לגבי חלק מהישובים.

<כמאל בדר: עוספיא, דליה, מראר ושפרעם קיבלו קרוב ל-10 מיליון שקל לתכנון בקרקע פרטית.

<כמאל בדר: כל ההרשאות שקיבלנו מהאוצר נמצאות כבר ברשויות לתכנון.

<כמאל בדר: התכנון הוא לא של משרד השיכון, רבותיי, התכנון הוא של הרשויות.

<סמי הולצקן: כפי שידוע לכם, החיילים בני העדה הדרוזית מתגייסים באחוזים מאוד מאוד גבוהים לצה"ל, מתגייסים ליחידות קרביות.

<סמי הולצקן: זאת ההזדמנות להביע את הערכה לעדה כולה ולחיילים המשוחררים.

<סמי הולצקן: אנחנו בהחלט חושבים שצריך לפתור את הבעיה הזאת.

<סמי הולצקן: זאת בעיה שמשפיעה על הגיוס לצה"ל.

<סמי הולצקן: צריך לשים לב לזה.

<סמי הולצקן: מה שלא נעשה עכשיו ישפיע על השנים הקודמות.

<רחל צדקה: בתור אם לשני חיילים אני רואה כל יוזמה כזאת כיוזמה מבורכת שיכולה לסייע לכל חייל מכל סוג שהוא.

<רחל צדקה: כל הנושא של פיתוח, תכנון ושיווק הוא בידי משרד השיכון.

<רחל צדקה: בעניין המחירים אנחנו פועלים בהתאם להחלטת ממשלה.

<רחל צדקה: אנחנו גובים 65% ולא 91% כמו שאנחנו גובים בדרך כלל.

דוד אזולאי: תשנו את החלטת הממשלה.

<רחל צדקה: אנחנו נשמח.

<רחל צדקה: יש על זה הנחות של אזורי עדיפות.

<רחל צדקה: לפעמים אנחנו גובים תשלום של 16% למרות שהתשלום הוא 65% מהנחת אזור.

דוד אזולאי: מדובר באותו ישוב.

<רחל צדקה: השומות לא נקבעות על ידנו.

<רחל צדקה: זה משרד המשפטים.

<רחל צדקה: בכל החלטת ממשלה שתהיה אנחנו נפעל בהתאם.

חמד עמאר: שמענו את ראשי הרשויות.

חמד עמאר: הם נתנו נתונים מאוד קשים.

חמד עמאר: שמעתי את נציג משרד השיכון.

חמד עמאר: אני מקווה שאת אותן חלקות שדובר עליהן ואת אותם מגרשים שאמורים לחלק בשנת 2014 אנחנו נראה מחולקים.

חמד עמאר: אנחנו נעשה דיון המשך לדיון הזה כבר ב-2015, לבדוק כמה חולקו ב-2014, כמה מתוך הרשימה שקיבלנו הגיעו לחיילים משוחררים.

חמד עמאר: אנחנו צריכים להבין שמתגייסים קרוב ל-1000 חיילים דרוזים כל שנה, אם לא יותר, ואין לי מגרשים ל-20 חיילים מתוכם כל שנה.

חמד עמאר: יש לי אולי 50 מגרשים.

חמד עמאר: כל שנה יש לנו מחסור אדיר בחלקות לחיילים משוחררים במגזר הדרוזי.

חמד עמאר: מצוקת הדיור במגזר הדרוזי היא מצוקה מאוד מאוד קשה.

חמד עמאר: אחוז הגידול הטבעי במגזר הדרוזי הוא הכי נמוך במדינת ישראל כי אין אפשרות לאותם צעירים לבנות את הבית שלהם ולהתחתן.

חמד עמאר: אני אקיים דיון המשך בהתחלת השנה על-מנת לבדוק את התקדמות נושא החלוקה בישובים הדרוזים.

חמד עמאר: אני רוצה להודות לכל אלה שהגיעו לדיון.

חמד עמאר: אנחנו נמשיך לעקוב אחרי הנושא.

חמד עמאר: תודה רבה.